Plaen ha skouergornek eo an dachenn, 23,77 m (78 troad saoz) hirder eo, 8,23 m (27 troad saoz) ledander evit ur choari-simpl ha 10,97m (36 feet) evit ur choari-doubl. Daou drepas 1,37m ledander zo ouzhpennet evit ar choari-doubl neuze.Ur roued zo stignet e-kreiz an dachenn war he ledander, dalchet gant bep a bost e pep penn anezhi. Daouhanteriñ a ra an dachenn e div lodenn ken bras ha ken bras. Emañ kenstur da linennoù penn an dachenn. 1,07 m uhelder eo ar roued er postoù ha 91,4 sm en he chreiz.